**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 07.06.22**

**6.1 YMDDIHEURIADAU**

Cyng. Kathleen Aikman.

**6.2 PRESENNOL**

Cyng. Sian Edwards (Cadeirydd), Steffan Chambers (Is-Gadeirydd), John Ceri Evans, Sion Ifor Williams, Edward Griffiths, Edward Williams, Evan Owen, Denise Stone, Mike Tregenza, ar Cyng. Eryl Jones-Williams (Cyngor Gwynedd).

**6.3 CYHOEDDIADAU Y CADEIRYDD**

Nid oedd gan y Cadeirydd unrhyw gyhoeddiadau i’w gwneud.

**6.4 COFNODION**

Derbyniwyd cofnodion o gyfarfod Mai 11eg 2022 fel rhai cywir.

**6.5 MATERION YN CODI O’R COFNODION**

Nid oedd dim materion yn codi o’r cofnodion.

**6**.**6 DATGAN BUDDIANT**

Datganodd y Cyng. Edward Griffiths ddiddordeb yng nghais cynllunio Modurdai, tir ger yr A496, Dyffryn Ardudwyag fe arwyddwyd Dogfen Datgan Buddiant Personol ganddo.

Datganodd y Cyng. Evan Owen ddiddordeb yng nghais cynllunio Modurdai, tir ger yr A496, Dyffryn Ardudwyag fe arwyddwyd Dogfen Datgan Buddiant Personol ganddo.

**6.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Mai 6ed Mynychu cyfrif Etholiad Gwynedd yn Nolgellau, 11eg Diwrnod Croeso Cyngor Gwynedd trwy zoom, NOS Cyngor Cymuned Dyffryn a Tal-y-bont fel sylwebydd, 12ed cyfarfod yr Heddlu Abermaw, 17eg, Dolgellau ynghylch offer TG newydd Cyngor Gwynedd, NOS Grwp Adfywio Cyfarfod Cyffredinol Blynyddol Ysgethin, 18fed Cyfarfod â phriffyrdd/diogelwch ar y ffyrdd ynghylch gyrru palmant ger Huws Gray, 19eg Cyfarfod Cyffredinol Blynyddol Cyngor Gwynedd Caernarfon, 23ain Cyllid Gwynedd drwy zoom, NOS Llywodraethwyr Ysgol Dyffryn, 25ain Adroddiad dros zoom gan Ymgynghoriaeth Gwynedd, 26ain Cyfarfod ag Anna Lewis swyddog adfywio lleol ynghylch rhandiroedd, 27ain Cyfarfod yr heddlu Abermaw.

Ers yr etholiadau diweddar, mae aelodau sy'n dychwelyd ac aelodau newydd wedi derbyn gliniaduron newydd ac ati ac wedi cael sawl cyflwyniad, gyda mwy i ddod, ar weithrediadau gwahanol adrannau Gwynedd. Yn y Cyngor llawn, etholwyd Dyfrig Siencyn, Dolgellau yn Arweinydd y Cyngor a Nia Jeffries, Porthmadog yn ddirprwy. Mae pob aelod cabinet yn aelodau Plaid Cymru, dau o Feirionnydd, un o Ddwyfor a'r gweddill o Arfon. Mae gan Blaid Cymru 44 o aelodau, Annibynol 23, Llafur 1 a Rhyfrydwyr 1. Mae cyfansoddiad pwyllgorau ac ati yn cael eu cynnal gyda Plaid Cymru yn cael 2/3ydd o'r seddi, Annibynol 1/3ydd a'r aelodau unigol yn cael eu slotio i mewn yma ac acw. Bydd gan Plaid Cymru 6 aelod ar Awdurdod y Parc Cenedlaethol ar Annibynol 3. Bydd aelodau'r Cabinet yn penderfynu ar benodi aelodau i gynrychioli Gwynedd i grwpiau allanol. ‘Roedd 19 o bobl yn bresennol yng Nghyfarfod Cyffredinol Blynyddoly Grwp Adfywio, a bydd y Cyng. Steffan Chambers yn rhoi adroddiad manwl. ‘Roedd llawer o'r rhai a fynychodd yn dod o'r grŵp Rhandiroedd, sy'n dod o dan adain y Grwp Adfywio. Yr oeddwn yn falch y bydd ymgynghoriad pellach gyda thrigolion a phobl ifanc lleol ynghylch yr hyn sydd ei angen yn y gymuned. Cafwyd cyfarfod cynhyrchiol gydag Anna Lewis, Swyddog Adfywio newydd Ardudwy gyda'r Cyng. Kath Aikman, ac yr wyf yn trefnu cyfarfod tebyg gyda chynrychiolwyr y neuadd, Grwp Adfywio a'r pentref yn ddiweddarach y mis hwn. Cynhaliwyd dau gyfarfod gyda'r heddlu a'r prif bwnc oedd bod nifer fawr o bobl ifanc yn teithio ar y trên i wahanol ardaloedd gan gynnwys Abermaw ac mae hyn wedi arwain at gwynion am fygythiadau a gweithgareddau gwrthgymdeithasol eraill, mae rhai wedi bod yn ddifrifol.

 690....................................Cadeirydd

Yr hyn sy'n amlwg bod yr ardal hon yn isel o ran niferoedd yr heddlu i gwrdd â chynnydd twristiaid yn yr haf. Diolchodd y Cynghorwyr i'r heddlu a swyddogion yr heddlu am eu gwaith a'u gwybodaeth leol. Dywedwyd wrth y cyfarfodydd bod yr holl asiantaethau'n gweithio gyda'i gilydd. ‘Roedd cyfarfod â'r cyhoedd a busnesau yn mynd rhagddo. Bydd y Cyng. Kath Aikman yn adrodd ar y grŵp rhandiroedd. Erbyn hyn mae 28 o randiroedd, bydd myfyrwyr o goleg Dolgellau yn helpu gyda chynllun cerdded ar lan yr afon, mae perllan wedi'i chynllunio ynghyd â gardd bywyd gwyllt ac mae cist car misol yn cael ei threfnu ynghyd â phrosiect gwenyn ac o bosibl adeilad cyfarfod mwy ar y safle. Mae pryder wedi bod am gerbydau'n teithio ar y palmentydd ger yr A496 gan Huws Gray. Mae uned Diogelwch Ffyrdd Gwynedd yn llunio cynlluniau i atal hyn gan fod difrod yn cael ei achosi i'r palmentydd ac mae'n beryg i gerddwyr. Yr oeddwn yn barod i lenwi'r seddi gwag ar y Cyngor Cymuned os byddai neb yn dod ymlaen, ond gydag ymgeiswyr yn cyflwyno eu henwau byddaf yn tynnu'n ôl i wneud lle i Gynghorwyr Cymuned lleol newydd. ‘Rwyf ar gael ar 01341242758 neu e.joneswilliams@btinternet.com

**6.8 CEISIADAU CYNLLUNIO**

**Dymchwel y modurdai presennol ac adeiladu tŷ deulawr gyda pharcio cysylltiol a thirlunio -** **Modurdai, tir ger yr A496, Dyffryn Ardudwy (NP5/58/637)**

Cefnogi y cais hwn ond bod gan yr Aelodau bryder ynglyn ar mynedfa i dai cyfagos.

**6.9 MATERION YN CODI**

**A Cynllun Cyllideb**

Adroddwyd bod £15,333.88 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £8,106.97 o wariant yn llai na oedd wedi cael ei glustnodi yn y gyllideb am y flwyddyn.

**B Grwp Gwella Dyffryn Ardudwy a Talybont**

Cafwyd wybod gan y Cyng. Steffan Chambers bod cyfarfod blynyddol y Grwp uchod wedi cael ei gynnal ar yr 17eg o mis diwethaf yn yr Ysgethin ag hefyd cyfarfod blynyddol y clwb pel droed wedi cael ei gynnal ar y 18ed o mis diwethaf. ‘Roedd y Grwp Adfywio eisiau gwenud ymgynghoriad ag eisiau gwybod a fyddai y Cyngor Cymuned yn fodlon iddynt wneud hyn a chytunwyd I hyn gael ei wneud. ‘Roedd y clwb pel droed yn diolch I’r Cyngor am eu cefnogaeth a cafwyd wybod bod noson cofrestru yn cael ei gynnal ar y 13eg o mis nesa.

**C Neuadd Bentref**

Adroddodd y Cyng. Michael Tregenza a Denise Stone bod y pwyllgor uchod yn cyfarfod nos yfory yr 8ed o’r mis hwn a nid oedd ddim byd pellach i’w adrodd oherwydd nid oeddynt wedi derbyn cofnodion o’r pwyllgor blaenorol.

**D Datblygu Maes Parcio**

Cytunwyd bod amser dechrau clerio y safle uchod cyn gofyn am brisiau i’w ddatblygu. Hefyd cytunodd y Cyng. Steffan Chambers holi y Swyddog Adfywio ynglyn a chael grantiau.

**E Archwiliad o’r llochesi bws, mynwentydd ar parc chwarae**

Adroddodd y Cyng. Sian Edwards ei bod wedi gwneud yr archwiliad uchod ar ran y Cyngor ac adroddodd fel a ganlyn – bod y lloches bws yn Talybont yn iawn ag hefyd y tir o’i amgylch yn daclus gyda’r blodau, ‘roedd y lloches bws yn y pentref yn iawn ond bod angen ail osod y garreg ar y gornel a cytunodd y Cyng. John Ceri Evans ofyn i Mr. Matt Moxlow wneud y gwaith yma, ‘roedd y lloches bws ar Ffordd Ystymgwern yn iawn ar un ger Ty Cerrig. Roedd gardd Penybont yn iawn ond bod angen chwynu a torri drain, ‘roedd Parc Morlo yn iawn ond bod y gwair angen ei dorri. ‘Roedd y parc chwarae yn iawn ond bod angen llenwi un twll. ‘Roedd y fynwent gyhoeddus yn daclus, ‘roedd mynwent Llanddwywe yn iawn a Llanenddwyn yn daclus. Cytunodd y Cyng. Mike Tregenza wneud yr archwiliad y mis nesa.

691....................................Cadeirydd

**F Cynnal Cyfarfodydd Hybrid**

Adroddodd y Cyng. Michael Tregenza ei fod wedi derbyn yr offer i gynnal cyfarfodydd o’r math uchod ond bod angen addasu ychydig arno a bod ganddo alwad ffon gyda’r tim cymorth technegol yfory.

**G Ethol Cynghorwyr**

Adroddodd y Clerc yn dilyn rhoi rhybudd cyhoeddus i fyny yn datgan bwriad y Cyngor i gyfethol am bod dwy sedd wag yn bodoli ar y Cyngor, ei bod wedi derbyn tri enw oedd a diddordeb yn y ddwy sedd dan sylw. Cynhaliwyd pleidlas gudd o fewn y Cyngor ag fe gafodd William Hooban a Nia Rees eu cyfethol fel Aeoldau o’r Cyngor.

**H Ymddeoliad Mrs Ann Jones**

Trafodwyd yr uchod a cytunwyd ar ol 26 flynyddoedd o wasanaeth i’r ysgol gynradd lleol y dylai y Cyngor rhoi anrheg iddi. Cytunwyd bod y Cadeirydd yn archebu gwerth £200 o dalebu Portmeirion iddi.

**6.10 GOHEBIAETH**

**Y Tir**

Wedi derbyn llythyr gan y grwp uchod yn gofyn am gymorth ariannol tuag at y gwaith maen’t yn ei wneud yn y rhandiroedd. Oherwydd absenoldeb y Cyng. Kathleen Aikman cytunwyd i adael y mater hwn tan cyfarfod nesa y Cyngor oherwydd bod yr Aelodau eisiau mwy o wybodaeth ynglyn ar cais.

**6.11 ADRODDIAD Y TRYSORYDD**

Adroddodd y Trysorydd bod £51,297.94 yn y cyfrif rhedegol a £4,570.24 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £224.00 (cyflog) + £109.20 costau = £333.20

Defib Store - £96.00 – padiau ychwanegol i’r defib wrth Garej Smithy

Evergreen - £370.00 – torri gwair mynwentydd

Mr. G. J. Williams - £277.88 - torri gwair o amgylch Talybont ag archebu a plannu blodau

Mr. Gary Martayn - £431.00 - torri gwair y ddau barc chwarae, o amgylch y seddi a’r cae peldroed x 2

Pwyllgor Neuadd Bentref - £275.00 – llogi ystafell bwyllgor am y flwyddyn

**Derbyniadau ers y cyfarfod diwethaf**

Ddim wedi dod i law ers y cyfarfod diwethaf.

**Ceisiadau am gymorth ariannol**

Y Tir – cytunwyd i’w adael tan cyfarfod nesa y Cyngor.

**Anfonebau wedi eu talu ers y cyfarfod diwethaf**

Catrin Soraya Williams – £145.35 – gwasanaeth cyfieithu

Fe adroddodd y Trysorydd bod yr Archwiliad Mewnol wedi cael ei gwblhau a bod dim materion arwyddocaol yn codi heblaw am y ffaith bod methiant wedi bod i gyhoeddi Datganiad o Daliadau Blynyddol ar gyfer taliadau a wneir i Aelodau ar y wefan.

**6.12 UNRHYW FATER ARALL**

Datganwyd pryder bod gor-yrru lawr Ffordd Bennar a cytunwyd gofyn i’r Adran Priffyrdd a fyddai modd symud yr arwydd 30 m.y.a sydd ar y groesffordd i lawr y ffordd ychydig oherwydd nid yw teithwyr yn sylwi ar yr arwydd yn ei le presennol.

Eisiau rhoi Ysgol Hedfan Llanbedr ar agenda mis nesa.

692....................................Cadeirydd

Cafwyd wybod bod y canllaw ar y bont droed wrth ymyl Bont Talybont byth wedi cael ei drwsio.

Datganwyd pryder bod gor-yrru yn cael ei wneud lawr Ffordd Glan y Mor, Talybont a cytunwyd cysylltu gyda’r Adran Priffyrdd ynglyn a hyn.

**ARWYDDWYD................................................................Cadeirydd**

**DYDDIAD........................................................................** 693